somu9/iisc_mono_hindi_female huggingface dataset:
मनुष्य-मनुष्य के बीच के रिश्ते-नाते उनकी मौलिक आवश्यकताओं को पूर्ण करने वाले उपलब्ध संसाधनों के स्वरूप और स्वामित्व पर निर्भर करते हैं ।
ये संसाधन समाज के विभिन्न वर्गाें को समान मात्रा में प्राप्त नहीं होते हैं ।
फलस्वरूप समाज का वर्ग पर आधारित विषम विभाजन होता है और वर्ग संघर्ष निर्माण होता है।
मानव का इतिहास ऐसे ही वर्ग संघर्ष का इतिहास है तथा जिस वर्ग के नियंत्रण में उत्पादन के संसाधन होते हैं ;
उसका लिखा ग्रंथ ‘दास कैपिटल’ विश्वविख्यात है ।
बीसवीं शताब्दी के प्रारंभ में फ्रांस में एनल्स नाम से जानी जानेवाली इतिहास लेखन की प्रणाली का उदय हुआ ।
इतिहास का अध्ययन मात्र राजनीतिक गतिविधियों, राजाओं, महान नेताओं और उनके आनुषंगिक रूप में राजनीति, कूटनीति और युद्धाें पर केंद्रित न करते हुए तत्कालीन जलवायु, स्थानीय जन, किसान, व्यापार, प्रौद्योगिकी, यातायातसंचार, संपर्क साधनों, सामाजिक विभाजन और समूह की मानसिकता जैसे विषयों का अध्ययन करना भी महत्त्वपूर्ण माना जाने लगा ।
एनल्स प्रणाली का प्रारंभ करने और उसे विकसित करने का श्रेय फ्रांसिसी इतिहासकारों को दिया जाता है ।
स्त्रीवादी इतिहास लेखन से तात्पर्य स्त्रियों के दृष्टिकोण से की गई इतिहास की पुनर्रचना ।
फ्रांसिसी विदुषी सीमाँ-दबोवा ने स्त्रीवाद की मौलिक भूमिका स्पष्ट की ।
स्त्रीवादी इतिहास लेखन में स्त्रियों को स्थान देने के साथ-साथ इतिहास लेखन के क्षेत्र में पुरुषप्रधान दृष्टिकोण पर पुनर्विचार करने पर बल दिया गया ।
इसके पश्चात स्त्रियों के जीवन से जुड़े नौकरी, रोजगार, ट्रेड यूनियन, उनके लिए कार्यरत संस्थान, स्त्रियों का पारिवारिक जीवन जैसे विभिन्न पहलुओं पर विस्तार में विचार करने वाला अनुसंधान प्रारंभ हुआ ।
उन्नीस सौ नब्बे ईसवी के पश्चात दिखाई देता है कि स्त्री को एक स्वतंत्र सामाजिक वर्ग मानकर इतिहास लिखे जाने पर बल दिया गया है ।
बीसवीं शताब्दी के फ्रांसिसी इतिहासकार माईकेल फूको के लेखन द्वारा एक नई अवधारणा का उदय हुआ ।
उसने अपने ‘आर्कओलॉजी ऑफ नॉलेज’ ग्रंथ में यह प्रतिपादित किया कि इतिहास की कालक्रमानुसार अखंड रूप में प्रस्तुति अथवा रचना करने की पद्धति अनुचित है ।
पुरातत्त्व में अंतिम सत्य तक पहॅुंचना उद्देश्य नहीं होता है
अपितु भूतकाल में हुए परिवर्तनों का स्पष्टीकरण करने का प्रयास होता है .
इस तथ्य की ओर उसने ध्यान खींचने का प्रयास किया ।
फूको ने इतिहास में उल्लिखित परिवर्तनों को स्पष्ट करने पर बल दिया है ।
अतः उसने इस पद्धति को ज्ञान का पुरातत्त्व कहा है ।
इतिहासकारों ने इससे पूर्व मनोविकार, चिकित्सा विज्ञान, कारागार प्रबंधन जैसे विषयों पर विचार नहीं किया था परंतु फूको ने इन विषयों पर इतिहास की दृष्टि से विचार किया ।
इस प्रकार इतिहास लेखन की व्याप्ति निरंतर विस्तार पाती गई ।
साहित्य, स्थापत्य, शिल्पकला, चित्रकला, संगीतकला, नृत्यकला, नाट्यकला, फिल्म निर्माण, दूरदर्शन जैसे विविध विषयों के स्वतंत्र इतिहास लिखे जाने लगे ।
हमने प्रथम पाठ में इतिहास लेखन की पश्चिमी परंपरा का परिचय प्राप्त किया है ।
इस पाठ में हम भारतीय इतिहास लेखन की परंपरा के विषय में जानकारी प्राप्त करेंगे ।
प्राचीन भारत में पूर्वजों के पराक्रम, देवी-देवताओं की परंपराएँ, सामाजिक परिवर्तन आदि की स्मृतियाँ केवल मौखिक परंपरा द्वारा संरक्षित की जाती थीं।
हड़प्पा संस्कृति में पाए गए प्राचीन लेखों के आधार पर दिखाई देता है कि भारत में ईसा पूर्व तीसरे सहस्रक से अथवा उसके पूर्व से लेखन कला अस्तित्व में थी ।
फिर भी हड़प्पा संस्कृति की लिपि को पढ़ने में अब भी सफ़लता नहीं मिली है ।
भारत में ऐतिहासिक स्वरूप का सब से प्राचीन लिखित साहित्य उकेरे हुए लेखों के रूप में पाया जाता है ।
इन लेखों का प्रारंभ मौर्य सम्राट अशोक की कालावधि से अर्थात ईसा पूर्व तीसरी शताब्दी से होता है ।
सम्राट अशोक के उकेरे हुए लेख प्रस्तरों और पत्थर के स्तंभों पर उकेरे गए हैं ।
ईसवी की पहली शताब्दी से धातु के सिक्के, मूर्तियाँ और शिल्प, ताम्रपट आदि पर उकेरे गए लेख प्राप्त होने लगते हैं ।
उनके द्वारा महत्त्वपूर्ण ऐतिहासिक जानकारी प्राप्त होती है ।
सभी प्रकार के इन उकेरे हुए लेखों के कारण संबंधित राजा की कालावधि, वंशावली, राज्य विस्तार, तत्कालीन गतिविधियाँ, तत्कालीन सामाजिक ढाँचा, जलवायु,अकाल जैसे महत्त्वपूर्ण घटकों की जानकारी प्राप्त होती है ।
प्राचीन भारतीय साहित्य में रामायण, महाभारत, महाकाव्यों, पुराणों, जैन और बौद्ध ग्रंथों तथा धर्मग्रंथों के अतिरिक्त भारतीय ग्रंथकारों द्वारा लिखित ऐतिहासिक स्वरूप का साहित्य, विदेशी यात्रियों द्वारा लिखित यात्रावर्णन इतिहास लेखन के महत्त्वपूर्ण साधन माने जाते हैं ।
भारतीय इतिहास लेखन की यात्रा में प्राचीन कालखंड के राजाओं के चरित्र तथा राजवंशों का इतिहास बताने वाला लेखन महत्त्वपूर्ण चरण है ।
ई.स.की सातवीं शताब्दी में बाणभट्ट कवि द्वारा लिखित ‘हर्षचरित’ नामक संस्कृत काव्य का स्वरूप ऐतिहासिक चरित्रग्रंथ जैसा है ।
उसमें तत्कालीन सामाजिक, आर्थिक, राजनीतिक, धार्मिक और सांस्कृतिक जीवन का यथार्थ चित्रण पाया जाता है ।
ईसवी की बारहवीं शताब्दी में कल्हण द्वारा लिखित ‘राजतरंगिणी’ कश्मीर के इतिहास पर आधारित ग्रंथ है ।
इतिहास का लेखन किस प्रकार वैज्ञानिक पद्धति से किया जा सकता है ?
इस आधुनिक अवधारणा से यह ग्रंथ मेल रखता है ।
अधिकृत विवरण-अंकन और स्थानीय परंपराओं जैसे साधनों का विश्लेषणात्मक अध्ययन करके मैंने इस ग्रंथ की रचना की; ऐसा उल्लेख कल्हण ने इस ग्रंथ में किया है ।
उनके इतिहास लेखन पर अरबी और फारसी इतिहास लेखन की परंपरा का प्रभाव दिखाई देता है ।
मध्ययुगीन मुस्लिम इतिहासकारों में जियाउद्दीन बरनी महत्त्वपूर्ण इतिहासकार माना जाता है ।
उसके द्वारा लिखित ‘तारीख-ए-फिरोजशाही’ में उसने इतिहास लेखन का उद्देश्य स्पष्ट किया है ।
उसके मतानुसार इतिहासकार का कर्तव्य केवल शासकों के पराक्रम का और उनकी कल्याणकारी नीतियों का वर्णन करके पूर्ण नहीं होता है अपितु उनके दोषों और त्रुटिपूर्ण नीतियों का विश्लेषण भी इतिहासकार को करना चाहिए ।
यही नहीं बल्कि संबंधित कालखंड के विद्वान व्यक्तियों, अध्ययनकर्ताओं, साहित्यकारों और संतों का सांस्कृतिक जीवन पर पड़े प्रभाव को भी ध्यान में रखना चाहिए ।
बरनी की इस विचारधारा के कारण इतिहास लेखन की व्याप्ति को अधिक विस्तार प्राप्त हुआ ।
मुगल शासकों के दरबार में इतिहासकारों के लेखन में शासकों की स्तुति करने और उनके प्रति निष्ठा व्यक्त करने को विशेष महत्त्व प्राप्त हुआ ।
इसके अतिरिक्त उनके द्वारा किए जाने वाले वर्णनों में सटीक काव्य छंद और सुंदर चित्रों का अंतर्भाव करने की प्रथा प्रारंभ हुई ।
मुगल साम्राज्य का संस्थापक बाबर का आत्मचरित्र ‘तुजुक-ए-बाबरी’ में उसे जो युद्ध लड़ने पड़े; उनका वर्णन मिलता है । साथ ही;
उसने जिन प्रदेशों की यात्राएँ की; उन प्रदेशों और शहरों का वर्णन, वहाँ की स्थानीय अर्थव्यवस्था और प्रथाएँ, वनस्पतियाँ आदि के सूक्ष्म निरीक्षणों का इसमें समावेश है ।
इतिहास लेखन की विश्लेषणात्मक पद्धति की दृष्टि से अबुल फजल द्वारा लिखित ‘अकबरनामा’ ग्रंथ का विशेष महत्त्व है ।
अधिकृत रूप से जिस जानकारी का लेखन किया गया था;
उसके आधार पर ऐतिहासिक दस्तावेजों और कागजातों का सावधानीपूर्वक किया गया संकलन और उस जानकारी की विश्वसनीयता की कसकर और कड़ाई से की गई छानबीन अबुल फजल द्वारा अवलंबित अनुसंधान पद्धति थी ।
माना जाता है कि यह अनुसंधान पद्धति पूर्वाग्रहरहित और यथार्थवादी थी ।
ऐतिहासिक साहित्य में ‘बखर’ एक महत्त्वपूर्ण प्रकार है ।
मराठी भाषा में विभिन्न प्रकार की ‘बखरें’ उपलब्ध हैं ।
उनमें ‘सभासद की बखर’ को महत्त्वपूर्ण बखर माना जाता है ।
छत्रपति राजाराम महाराज के कार्यकाल में कृष्णाजी अनंत सभासद ने यह बखर लिखी ।
इस बखर द्वारा छत्रपति शिवाजी महाराज के शासनकाल की जानकारी प्राप्त होती है।
‘भाऊसाहेबांची बखर’ में पानीपत के युद्ध का वर्णन मिलता है ।
इसी विषय पर आधारित ‘पानिपतची बखर’ नामक स्वतंत्र बखर भी लिखी गई है ।
‘होलकरांची कैफियत’ बखर द्वारा हमें होलकरों का घराना और उनके द्वारा दिए गए योगदान का बोध होता है ।
बखरों के चरित्रात्मक, वंशानुचरित्रात्मक, प्रसंग वर्णनात्मक, पंथीय, आत्मचरित्र पर, कैफियत, पौराणिक और राजनीति पर जैसे प्रकार पाए जाते हैं।
बीसवीं शताब्दी में अंग्रेजों के शासनकाल में भारतीय पुरातत्त्व अध्ययन को प्रारंभ हुआ ।
उनके निरीक्षण में अनेक प्राचीन स्थानों का उत्खनन किया गया । इसके लिए उन्होंने प्रमुखतः बौद्ध ग्रंथों में उल्लिखित स्थानों पर ध्यान केंद्रित किया ।
आगे चलकर जॉन मार्शल के कार्यकाल में हड़प्पा संस्कृति की खोज हुई और यह सिद्ध हुआ कि भारतीय संस्कृति का इतिहास ईसा पूर्व तीसरे सहस्र तक अथवा उसके पूर्व तक भी पहुँच सकता है ।
भारत में आए हुए अनेक अंग्रेज़ अधिकारियों ने भारतीय इतिहास के संबंध में लेखन किया है ।
उनके द्वारा किए गए लेखन पर अंग्रेज़ी की उपनिवेशवादी नीतियों का प्रभाव दिखाई देता है ।
जेम्स मिल द्वारा लिखित ‘द हिस्ट्री ऑफ ब्रिटिश इंडिया’ ग्रंथ के तीन खंड अठारह सत्रह ई. में प्रकाशित हुए ।
अंग्रेज इतिहासकार द्वारा भारतीय इतिहास पर लिखा गया यह प्रथम ग्रंथ है ।
उसके लेखन में वस्तुनिष्ठ दृष्टिकोण का अभाव और भारतीय संस्कृति के विविध पहलुओं के प्रति पूर्वाग्रहदूषित दृष्टिकोण दिखाई देता है ।
अट्ठारह सौ इकतालिस ईसवी में माउंट स्टुअर्ट एल्फिन्सटन ने ‘द हिस्ट्री ऑफ इंडिया’ ग्रंथ लिखा । माउंट स्टुअर्ट एल्फिन्सटन मुंबई के गवर्नर थे ।
भारत के इतिहास में मराठी साम्राज्य के कालखंड को अत्यंत महत्त्वपूर्ण स्थान प्राप्त है ।
मराठी साम्राज्य का इतिहास लिखने वाले अंग्रेज अधिकारियों में जेम् ग्रांट डफ का नाम महत्त्वपूर्ण है ।
उसने ‘द हिस्ट्री ऑफ मराठाज‘ ग्रंथ लिखा । इस ग्रंथ के तीन खंड हैं ।
भारतीय संस्कृति और इतिहास को हीन मानने की प्रवृत्ति अंग्रेज अधिकारियों में पाई जाती है ।
यही प्रवृत्ति ग्रांट डफ के लेखन में भी स्पष्ट रूप में दिखाई देती है ।
ऐसी ही प्रवृत्ति राजस्थान का इतिहास लिखते समय कर्नल टॉड जैसे अधिकारी के लेखन में पाई जाती है ।
विलियम विल्सन हंटर ने भारत का द्विखंडात्मक इतिहास लिखा । उसमें हंटर की निष्पक्षता की प्रवृत्ति दिखाई देती है ।
डफ के इतिहास लेखन में पाए गए दोषों को उन्नीसवीं शताब्दी में नीलकंठ जनार्दन कीर्तने और वि.का.राजवाडे ने उद्घाटित किया ।
भारतीय इतिहास का अध्ययन और लेखन करने वाले प्रारंभिक इतिहासकारों में प्रमुख रूप से अंग्रेज अधिकारी तथा ईसाई धर्मप्रचारकों का अंतर्भाव था ।
भारतीय संस्कृति गौण अथवा दोयम श्रेणी की है ;
इस प्रकार के पूर्वाग्रहदोष का प्रतिबिंब उनमें से कुछ इतिहासकारों के लेखन में स्पष्ट रूप से दिखाई देता है ।
उनके इतिहास लेखन का उपयोग उपनिवेशवादी अंग्रेजी सत्ता के समर्थन हेतु किया गया ।
उन्नीस सौ बाईस से उन्नीस सौ सैंतीस ईसवी के बीच प्रकाशित हुए ‘केंब्रिज हिस्ट्री ऑफ इंडिया’ ग्रंथ के पाँच खंड उपनिवेशवादी इतिहास लेखन के जीवित उदाहरण हैं ।
यूरोप के अध्येताओं में पूर्व की संस्कृति और देशों के प्रति कुतूहल उत्पन्न हुआ था ।
उन अध्येताओं में कुछ अध्येता ऐसे थे जिनमें पूर्व के देशों और उनकी संस्कृति के प्रति आदर और प्रशंसा का भाव था । उन्हें प्राच्यवादी कहा जाता है ।
प्राच्यवादी विद्वानों का बल वैदिक वाङ्मय और संस्कृत साहित्य का अध्ययन करने पर था ।
इसके द्वारा यह विचार सामने आया कि इन भाषाओं की जननी एक प्राचीन इंडो-यूरोपीय भाषा थी ।
इसके माध्यम से प्राचीन भारतीय वाङ्मय और इतिहास के अध्ययन को प्रेरणा प्राप्त हुई।
प्राच्यवादी अध्येताओं में जर्मन अध्येता फ्रेडरिक मैक्समूलर का प्रमुख रूप से उल्लेख करना चाहिए ।
उसकी दृष्टि से संस्कृत भाषा इंडो- यूरोपीय भाषासमूह में अतिप्राचीन भाषा शाखा थी ।
मैक्समूलर को संस्कृत साहित्य में विशेष रुचि थी ।
उसने संस्कृत ग्रंथ ‘हितोपदेश’ का जर्मन भाषा में अनुवाद किया ।
उसने ॠग्वेद का संकलन करने का कार्य किया । वे छह खंडों में प्रकाशित हुए हैं ।
उसने ॠग्वेद ग्रंथ का जर्मन भाषा में अनुवाद किया ।
उन्नीसवीं-बीसवीं शताब्दी में अंग्रेजी शिक्षाप्रणाली में शिक्षित भारतीय इतिहासकारों के लेखन में भारत के प्राचीन वैभव के प्रति गौरव का भाव और भारतीयों के आत्मसम्मान को जागृत करने की ओर उनका झुकाव दिखाई देता है ।
उनके लेखन को राष्ट्रवादी इतिहास लेखन कहा जाता है ।
महाराष्ट्र में किए गए राष्ट्रवादी इतिहास लेखन को विष्णुशास्त्री चिपलूणकर से प्रेरणा प्राप्त हुई ।
उन्होंने भारत के प्रति पूर्वाग्रहदूषित होकर अंग्रेज अधिकारियों द्वारा लिखे गए इतिहास का विरोध किया ।
इस प्रकार राष्ट्रवादी इतिहास लेखन करने वाले इतिहासकारों ने भारतीय इतिहास का स्वर्णिम युग खोजने का प्रयास किया ।
ऐसा करते समय कभी- कभी ऐतिहासिक तथ्यों और यथार्थ की विश्लेषणात्मक छानबीन करने की ओर उपेक्षा की गई;
ऐसा आक्षेप भी राष्ट्रवादी इतिहास लेखन करने वालों पर किया गया।
महादेव गोविंद रानडे, रामकृष्ण गोपाल भंडारकर, विनायक दामोदर सावरकर, राजेंद्रलाल मिश्र, रमेशचंद्र मजुमदार, काशीप्रसाद जैस्वाल, राधाकुमुद मुखर्जी, भगवानलाल इंद्र जी, वासुदेव विष्णु मिराशी, अनंत सदाशिव आलेतकर ये कुछ राष्ट्रवादी इतिहासकारों के नाम हैं ।
हमें अपना इतिहास लिखना चाहिए; इस बात का उन्होंने समर्थन किया ।
उन खंडों के लिए लिखी हुई उनकी प्रस्तावनाएँ बहुत ही अध्ययनपूर्ण हैं ।
उनके मतानुसार ‘इतिहास से तात्पर्य भूतकालीन समाज का सर्वांगीण और समग्र जीवनदर्शन है ।
केवल राजनीतिक गतिविधियाँ, सत्ता उलट देने के लिए किए गए षड्यंत्र और युद्धों की वास्तविकताएँ इतिहास नहीं हैं ।
’ वास्तविक और मूल कागजातों-पत्रों और दस्तावेजों के ही आधार पर इतिहास लिखा जाना चाहिए; इसके प्रति वे आग्रही थे ।
राष्ट्रवादी इतिहास लेखन का उपयोग भारतीयों द्वारा अंग्रेजों के विरुद्ध किए गए स्वतंत्रता युद्ध को प्रेरणा देने हेतु किया गया ।
राष्ट्रवादी इतिहास लेखन के प्रभाव के फलस्वरूप प्रादेशिक इतिहास लिखने हेतु प्रोत्साहन प्राप्त हुआ ।
दक्षिण भारत की भौगोलिक विशेषताओं और इतिहास की ओर इतिहासकारों का ध्यान खींचा गया ।
एक ओर राजवंशों के इतिहास को महत्त्व देनेवाला इतिहास लेखन किया जा रहा था ;
उसी समय सामाजिक, सांस्कृतिक, आर्थिक इतिहास लिखना प्रारंभ हुआ था ।
स्वातंत्र्योत्तर कालखंड में समाज, विज्ञान, अर्थव्यवस्था, राजनीतिक प्रणाली, धार्मिक विचारधाराएँ, सांस्कृतिक पहलू जैसे विषयों के इतिहास का अध्ययन करने की आवश्यकता विचारकों को अनुभव होने लगी ।
मार्क्सवादी इतिहासकारों के लेखन में आर्थिक व्यवस्था में उत्पादन के साधनों, पद्धतियों और उत्पादन प्रक्रिया में मानवी संबंधों का विचार केंद्र में था ।
प्रत्येक सामाजिक घटना का सामान्य लोगों पर क्या प्रभाव पड़ता है ?
इसका विश्लेषण करना मार्क्सवादी इतिहास लेखन का महत्त्वपूर्ण सूत्र था ।
मार्क्सवादी इतिहासकारों ने जातिव्यवस्था में होते हुए परिवर्तनों का अध्ययन किया ।
भारत में मार्क्सवादी इतिहास लेखन पद्धति का अवलंबन प्रभावशाली ढंग से करने वाले इतिहासकारों में दामोदर धर्मानंद कोसंबी, कॉमरेड श्रीपाद अमृत डांगे, रामशरण शर्मा, कॉमरेड शरद पाटिल आदि का योगदान महत्त्वपूर्ण है ।
भारतीय कम्यूनिस्ट पार्टी के संस्थापकों में से डांगे एक थे । उनकी लिखी ‘प्रिमिटिव कम्यूनिजम टू स्लेवरी’ पुस्तक मार्क्सवादी इतिहास लेखन का उत्तम उदाहरण है ।
उपेक्षितों के समूहों का इतिहास लिखने का प्रारंभ मार्क्सवादी इतिहास लेखन की परंपरा से हुआ ।
इतिहास लेखन का प्रारंभ समाज के निचले, सामान्य लोगों के स्तर से करना होगा, इस संकल्पना को प्रस्तुत करने में एंटोनिया ग्रामची नामक इटालियन विचारक का स्थान महत्त्वपूर्ण है ।
उपेक्षितों का इतिहास लिखने के लिए लोकपरंपरा को महत्त्वपूर्ण साधन माना गया है ।
उपेक्षितों के इतिहास को एक महत्त्वपूर्ण विचारधारा के रूप में स्थान प्राप्त करा देने का कार्य भारतीय इतिहासकार रणजीत गुहा ने किया परंतु उसके पूर्व भारत में उपेक्षितों के इतिहास का विचार महात्मा जोतीराव फुले और डॉक्टर बाबसाहेब अम्बेडकर के लेखन द्वारा सामने आता है ।
धर्म के नाम पर नारी, शूद्रों तथा अतिशूद्रों के होने वाले शोषण की ओर ध्यान खींचा ।
भारत के सांस्कृतिक एवं राजनीतिक निर्माण में दलित वर्ग का बहुत बड़ा योगदान है ।
भारत के उपनिवेशवादी तथा राष्ट्रवादी इतिहास लेखन में इसकी उपेक्षा की गई ।
डॉ.बाबासाहब आंबेडकर ने इस तथ्य को केंद्र में रखकर निरंतर लेखन किया ।
उनके द्वारा किए गए विपुल लेखन में ‘हू वेअर द शूद्राज’ और ‘द अनटचेबल्स्’ ग्रंथ उपेक्षितों के इतिहास के उदाहरण के रूप में बताए जा सकते हैं ।
भारतीय इतिहास लेखन के क्षेत्र में प्रारंभ में मुख्यतः पुरुष अध्येता कार्यरत थे ।
परिणामस्वरूप भारतीय इतिहास में प्राप्त स्त्रियों का स्थान तथा उनके द्वारा किए गए कार्य अन्य बातों की तुलना में दुर्लक्षित रह गए ।
उसे प्रकाश में लाना स्त्रीवादी इतिहासकारों के सम्मुख पहली चुनौती थी ।
साथ ही; स्त्रियों द्वारा लिखे गए साहित्य का अनुसंधान अथवा शोधकार्य और संकलन करना भी आवश्यक था ।
इतिहास में स्त्रियों ने जो अपना स्थान बनाया था; उसका नए सिरे से विचार होना आवश्यक था ।
उन्नीसवीं शताब्दी में स्त्रियों के विषय में लेखन करने वाली लेखिकाओं में ताराबाई शिंदे का नाम अग्रणी है ।